पटना के वरिष्‍ठ पत्रकार हैं आशीष कुमार मिश्र. हिंदुस्‍तान के ब्‍यूरो आफिस में काम करते हैं. सालों से शिक्षा बीट पर जमे हुए हैं. शिक्षा विभाग के लोगों से बहुत याराना हो गया है. सब मानते हैं. जब शिक्षा विभाग के सौ साल पूरे हुए तो सरकार की तरफ से उसे खर्च करने के लिए दस करोड़ रुपये मिले. अब इतनी बड़ी रकम वह कैसे खर्च करे यह समझ में नहीं आया, तब उसने ऐसे-वैसे तथा खास लोगों में पैसा बांटना शुरू किया. तो अपने पत्रकार मित्र को भी शिक्षा विभाग नहीं भूला. विभाग ने आशीष कुमार मिश्र को 4 लाख 95 हजार रुपये दिए. इसका किसी को पता नहीं चला. उनके अखबार हिंदुस्‍तान को भी नहीं.